12.  Ārkārtas tirdzniecības pasākumu ieviešana valstīm un teritorijām, kas piedalās vai ir saistītas ar Eiropas Savienības asociācijas un stabilizācijas procesu (
Vital Moreira
referents. - Priekšsēdētāja kungs! Man ir mutisks grozījums manam rakstiskajam grozījumam. Es ierosinu 14. grozījumā aizvietot "valstis” ar izteicienu "valstis un teritorijas”.
Šā grozījuma mērķis ir diezgan vienkāršs. Tas ir domāts, lai saskaņotu šā punkta formulējumu ar pašas regulas nosaukumu. Tās nosaukums skan šādi: "ārkārtas tirdzniecības pasākumu ieviešana valstīm un teritorijām, kas piedalās vai ir saistītas ar Eiropas Savienības asociācijas un stabilizācijas procesu”. Bez šā labojuma pati regula būtu pretrunā savam nosaukumam. Tādēļ es lūdzu jūsu atbalstu šā grozījuma pieņemšanai.
Vital Moreira
Starptautiskās tirdzniecības komitejas vārdā. - Priekšsēdētāja kungs! Es esmu pilnvarots lūgt atlikt balsojumu par normatīvo rezolūciju.
Priekšsēdētājs
Vai Komisijai ir par to kas sakāms?
Máire Geoghegan-Quinn
Komisijas locekle. - Priekšsēdētāja kungs! Komisija atzinīgi vērtē deputāta ierosinājumu. Tas ļaus rūpīgāk pārskatīt pieņemtos grozījumus, kā arī dos Parlamentam un Padomei laiku līdz balsojumam pēc pirmā lasījuma.
Priekšsēdētājs
Ziņojums tiek nodots atpakaļ Starptautiskās tirdzniecības komitejai.
